Jesse Kaikuranta

Jesse Kaikuranta (s. 13. huhtikuuta 1982 Maarianhamina) on suomalainen laulaja. Kaikuranta asui lapsuutensa Ähtärissä, mutta asuu nykyisin Helsingissä. Hän on ammatiltaan laulunopettaja. == Ura == Jesse Kaikuranta osallistui The Voice of Finland -musiikkikilpailun ensimmäiselle tuotantokaudelle, joka päättyi keväällä 2012, ja eteni Paula Koivuniemen joukkueessa finaaliin asti. Finaalia varten Kaikurannalle kirjoitettiin laulu ”Vie mut kotiin”, jonka singlejulkaisu nousi Suomen iTunesin ladatuimmaksi kappaleeksi. Vaikka Kaikuranta ei voittanut, hän sai siitä huolimatta kilpailussa ilmenneen suosion myötä levytyssopimuksen Universal Musicin kanssa. Kaikurannan debyyttialbumi Vie mut kotiin julkaistiin 2. marraskuuta 2012, ja se sijoittui ensimmäisellä listaviikollaan Suomen virallisen albumilistan kärkeen. Albumia myytiin jo ennen sen julkaisua lähes platinalevyn eli 20 000 kappaleen verran, ja pian julkaisunsa jälkeen sen myyntiluvut ylittivät tämän. Matti Mikkolan ja Eppu Kososen tuottamalle albumille kappaleita ovat tehneet tuottajien ja Kaikurannan itsensä lisäksi muun muassa Aki Tykki, DJPP, Paula Vesala, Freeman ja Hector. Levyn toinen single ”Järjetön rakkaus” julkaistiin 14. syyskuuta 2012. Kappaleesta julkaistiin lokakuussa musiikkivideo, jonka on ohjannut ja käsikirjoittanut Elias Koskimies. Juonellinen video sijoittuu Kallion kaupunginosaan Helsingissä. Kaikuranta osallistui kappaleellaan ”Järjetön rakkaus” 17. marraskuuta 2012 järjestettyyn Syksyn sävel -kilpailuun, jonka hän voitti. Kappale valittiin kilpailussa myös median suosikiksi. Kaikuranta julkaisi toisen albuminsa vuonna 2013, ja kolmannen vuonna 2016. Elokuussa 2018 julkaistiin Kaikurannan ja Tallari-yhtyeen yhteinen Lauluni-albumi. Vuonna 2019 Kaikuranta on julkaissut kaksi singleä. == Yksityiselämä == Kaikuranta on kertonut julkisuudessa olevansa homoseksuaali. == Diskografia == === Albumit === Nimi Julkaisu­tiedot Albumilista Myynti Vie mut kotiin * Julkaistu: 2. marraskuuta 2012 * Levy-yhtiö: Universal Music Group * Formaatti: CD, digitaalinen 1 48 900 + / 2 × platinaa Vaikka minä muutuin * Julkaistu: 1. marraskuuta 2013 * Levy- yhtiö: Universal Music Group * Formaatti: CD, digitaalinen lataus 7 19 000 + / kultaa Jesse Kaikuranta * Julkaistu: 4. marraskuuta 2016 * Levy-yhtiö: Universal Music Group * Formaatti: CD, digitaalinen lataus 40 — === Singlet === Vuosi Nimi Listasijat Listasijat Listasijat Albumi Vuosi Nimi Single Lataus Radio Albumi 2012 ”Vie mut kotiin” 11 1 1 Vie mut kotiin 2012 ”Järjetön rakkaus” 16 6 1 Vie mut kotiin 2013 ”Näytän sulle rannan” — 13 2 Vie mut kotiin 2013 ”Hän ei enää miettinyt meitä” — — — Vie mut kotiin 2013 ”Vielä täällä” — 25 3 Vaikka minä muutuin 2014 ”Kehä” — — 87 Vaikka minä muutuin 2014 ”Vastaus kaikkeen” — — — Vaikka minä muutuin 2015 ”Lobotomia” — — 38 2016 ”Vielä yksi laulu” — 15 48 Jesse Kaikuranta 2016 ”Takki auki tuulessa” — — 94 Jesse Kaikuranta 2016 ”Surusilmä” — — — Jesse Kaikuranta 2019 ”Et kuollut vieläkään” — — — 2019 ”Jos et mua enää” — — — 2020 ”Minä löysin sinut” — — — 2020 ”En se ollut minä” — — — 2021 ”Ex” — — — 2022 ”Kotimaa” — — 79 2022 ”Gloria” (mukana Janna ja Kaihon Karavaani — — — 2024 ”Tuu tuu tupakkarulla” — — 81 === Musiikkivideot === * 2013 – Vie mut kotiin (ohjannut Ville Juurikkala) * 2013 – Järjetön rakkaus (ohj. Elias Koskimies) * 2013 – Näytän sulle rannan (ohj. Juha Reini) * 2013 – Vielä täällä * 2014 – Vastaus kaikkeen (ohj. Jaani Kivinen) == Lähteet == Luokka:Suomalaiset laulajat Luokka:Vuonna 1982 syntyneet Luokka:Elävät henkilöt